शिवपाल ने पहले ही ऐलान किया है कि उनकी पार्टी 2019 के लोकसभा चुनाव में उत्तर प्रदेश की सभी सीटों पर चुनाव लड़ेगी। अब उनकी पार्टी को चुनाव आयोग की मान्यता भी मिल चुकी है। माना जा रहा है कि शिवपाल कई सीटों पर समाजवादी पार्टी को नुकसान पहुंचा सकते हैं। उनपर यह भी आरोप लगता रहा है कि वह बीजेपी से मिले हुए हैं। इस बात पर चर्चा और तेज तब हो गई, जब उन्हें लखनऊ में वही बंगला अलॉट कर दिया गया, जिसे बीएसपी प्रमुख मायावती से खाली कराया गया था।